proxectonos/corpus_dominio_legal_administrativo_tmp huggingface dataset:
PAGAMENTO XUSTIPREZO E CANTIDADES LÍMITE PO/07/045.06.1. M1 (REFUNDIDO). VIGO
XUNTA DE GALICIA — CONSELLERÍA DE INFRAESTRUTURAS E VIVENDA — Servizo Provincial de Pontevedra (Outros documentos, notificacións e informacións públicas, 21/04/2016)

CLAVE: PO/07/045.06.1. M1 (refundido) OBRA: Modificado nº1 da mellora da seguridade viaria da estrada PO-325, Treito: Vigo, do p. q.0+000 ao 8+650 En cumprimento do disposto no artigo 49 do Regulamento de Expropiación Forzosa de 26 de Abril de 1957, este Servizo procede a efectuar o pago do xustiprezo por mutuos acordos e expedientes de cantidade límite correspondentes ó expediente de expropiación forzosa instruído para o concello de Vigo por mor das obras do proxecto: “Modificado nº1 da mellora da seguridade viaria da estrada PO-325, Treito: Vigo, do p. q.0+000 ao 8+650”, sinalando a data, hora e lugar de pago: Data: 4 de maio de 2016 Hora: 12:30 a 13:00 horas Lugar: Casa do Concello de Vigo A relación de titulares dos bens e dereitos expropiados figura no taboleiro de edictos do concello de Vigo. O pagamento efectuarase polo pagador deste servizo e en presenza do representante da Administración, e do alcalde e secretario de dito Concello. O que se fai público para xeral coñecemento, advertindo aos interesados que o pagamento farase precisamente aos que figuren como donos dos bens e dereitos expropiados, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do Concello. Pontevedra, a 6 de abril de 2016.—O xefe do servizo, Eric Jose De Abajo Diaz Carralero.
MODIFICACIÓN ORDENANZA FISCAL REGULADORA DA TAXA PORENSINANZAS ESPECIAIS EN ESTABLECEMENTOS DOCENTES DE ENTIDADESLOCAIS (ESCOLA MUNICIPAL DE MÚSICA E CONSERVATORIO ELEMENTAL)
ADMINISTRACIÓN LOCAL — Municipal — Cambados (Ordenanzas e Regulamentos, 18/11/2016)

Ao non presentarse reclamacións durante o prazo de exposición ao público, queda automaticamente elevado a definitivo o Acordo plenario provisional do Concello de Cambados de data 30/06/2016 sobre a modificación da Ordenanza fiscal reguladora da taxa por ensinanzas especiais en establecementos docentes das entidades locais (Escola Municipal de Música e Conservatorio Elemental), cuxo texto íntegro faise público en cumprimento do artigo 17.4 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo.1.- A contía da taxa será a resultante da aplicación das tarifas contidas neste artigo.2.- Materias soltas e materias pendentes: 3.- Actividades de asistencia gratuíta: A Escola Municipal de Música organizará actividades de conxunto, tales como orquestra, banda de música, conxuntos, coro, etc, de acordo co previsto na Orde de 11 de marzo de 1993, pola que se regulan as condicións de creación e funcionamento das escolas de música e danza da Comunidade Autónoma de Galicia. A asistencia a estas actividades é gratuíta para todo o alumnado matriculado na Escola Municipal de Música e no Conservatorio Elemental, precisándose unicamente a inscrición nas mesmas aos efectos da organización e xestión académica destas actividades. A presente modificación entrará en vigor ao día seguinte da súa publicación íntegra no Boletín Oficial da Provincia e comezará a aplicarse no curso escolar 2016-2017, permanecendo en vigor ata a súa modificación ou derrogación expresa.” Contra o presente Acordo, conforme ao artigo 19 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo, poderase interpoñer polos interesados recurso contencioso-administrativo, no prazo de dous meses contados a partir do día seguinte ao da publicación deste anuncio no Boletín Oficial da Provincia, ante o Tribunal Superior de Xustiza de Galicia. Cambados, a 3 de novembro de 2016.—A Alcaldesa, Fátima Abal Roma.
APROBACIÓN DEFINITIVA DO EXPEDIENTE DE MODIFICACIÓN DE CRÉDITOS NÚM.2/2016 (ACORDO DA XUNTA VECIÑAL DO 26/04/2016)
ADMINISTRACIÓN LOCAL — Municipal — Entidade Local Menor de Bembrive (Vigo) (Presupostos e cadros de persoal, 05/05/2016)

En cumprimento do disposto no artigo 169.1, por remisión do 177.2, do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais; por acordo da Xunta Veciñal da Entidade Local Menor de Bembrive, en sesión celebrada o día 26/04/2016, acordouse aprobar definitivamente o expediente de modificación de Créditos para concesión de Créditos Extraordinarios / Suplementos de Créditos número 2/2016, facéndose público que unha vez realizadas as modificacións obxecto deste expediente, o orzamento desta Entidade para o exercicio 2016 presenta a seguinte distribución por capítulos: Contra o presente acordo, en virtude do disposto no artigo 113 da Lei 7/1985, do 2 de abril, Reguladora das Bases do Réxime Local e no artigo 171 do Real Decreto Lexislativo 2/2004 do 5 de marzo, polo que se aproba o Texto Refundido da Lei Reguladora das Facendas Locais, os interesados poderán interpoñer directamente recurso contencioso-administrativo na forma e prazos establecidos nos artigos 25 e seguintes da Lei 29/1998, do 13 de xullo, Reguladora da devandita Xurisdición. Bembrive, a 27 de abril de 2016.—O Alcalde Pedáneo, Dijana Belcaid Arbos.
CONTRATACIÓN SUMINISTRO CAMIÓN RECOLLIDA DE LIXO
ADMINISTRACIÓN LOCAL — Municipal — Baiona (Contratos administrativos, 08/09/2016)

Aprobado por Resolución de data 25 de agosto de 2016 o prego de cláusulas administrativas particulares que rexeran o procedemento aberto cun varios criterios de adxudicación e tramitación ordinaria da contratación de subministro dun vehículo para a recollida de lixo do Concello de Baiona 1.- ENTIDADE ADXUDICATARIA: Concello de Baiona.2.- OBXECTO DA LICITACIÓN: contratación de subministro dun vehículo para a recollida de lixo do Concello de Baiona 3.- PREZO: 204.000 € máis IVE do 21 %: 42.840 €, cun importe total de 246.840 € 4.- FINANCIAMENTO: Coa subvención da Deputación Provincial de Pontevedra, segundo acordo da Xunta de Goberno Local de 29/04/16, con cargo a liña 1 do Plan de Obras e Servizos: Plan Concellos 2016. Expedinte 2016013109 5.- PRAZO DE ENTREGA DO SUBMINISTRO: 60 días 6.- TRAMITACIÓN: ordinaria 7.- PROCEDEMENTO: aberto con varios criterios de adxudicación 8.- SOLVENCIA TÉCNICA: relación dos subministres que constitúen o obxecto do contrato, indicando importe, datas, destinatario público ou privado dos mesmos, avalados por certificados de boa execución, e o requisito mínimo será que o importe anual acumulado no ano de maior execución sexa igual ou superior ao 70% do valor estimado do contrato: 142.800 €, ou da súa anualidade media se esta é inferior ao valor estimado do contrato.9.- SOLVENCIA ECONÓMICA: o volume anual de negocios do licitador ou candidato, que referido ao ano de maior volume de negocio dos tres últimos concluídos deberá ser al menos una vez y media el valor estimado del contrato, é dicir: 306.000 € 10.- CRITERIOS AVALIABLES ECONOMICAMENTE.11.- CRITERIOS DE DESEMPATE; empresas que acrediten ter no seu cadro de persoal un número de traballadores con discapacidade superior ao 2% e se aínda así persiste o empate, terá preferencia na adxudicación do contrato o licitador que dispoña de maior porcentaxe de traballadores fixos con discapacidade no seu cadro de persoal.12.- LUGAR E PRAZO DE PRESENTACIÓN DE PROPOSICIÓNS: presentaranse no Rexistro Xeral do Concello de Baiona durante o prazo de 15 días naturais contados a partir do día seguinte á publicación no perfil do contratante en horario 9:00 a 14:00 h 13-DOCUMENTACIÓN A PRESENTAR: véxanse os pregos que rexen a licitación (www.baiona.org). 14.- Apertura do sobre B correspondente á oferta económica, terá lugar na casa consistorial o noveno día hábil seguinte á finalización do prazo de presentación das proposicións (no caso de coincidir en sábado ou festivo trasladarase o seguinte día hábil posterior) Baiona, a 26 de agosto de 2016.—O Alcalde, Angel Rodal Almuíña.
RELACIÓN PROVISIONAL DE ASPIRANTES ADMITIDOS E EXCLUÍDOS E ACOMPOSICIÓN DOS TRIBUNAIS DO PROCESO SELECTIVO CONVOCADO PARACUBRIR UNHA PRAZA VACANTE DE TÉCNICO DE ORIENTACIÓN LABORAL
ADMINISTRACIÓN LOCAL — Municipal — Valga (Persoal, oposicións, 31/08/2016)

Publicadas no BOP número 154, do venres 12 de agosto de 2016, as bases que regulan a convocatoria para a contratación laboral temporal dun posto de Técnico de Orientación Laboral, realizados os trámites pertinentes para a formación dos Tribunais Cualificadores e finalizado o período establecido nas mesmas para a presentación de instancias (do día 13/08/2016 ao día 19/08/2016, ambos inclusive), o Alcalde, de conformidade coas bases aprobadas, Primeiro.—LISTA PROVISIONAL DE ASPIRANTES ADMITIDOS E EXCLUÍDOS: Aprobar a lista provisional de aspirantes admitidos e excluídos no proceso de selección convocado para a cobertura dunha (1) praza de Técnico de Orientación Laboral, sinalándose os motivos que en cada caso xustifican a exclusión dos aspirantes. SISTEMA SELECTIVO: CONCURSO (1 PRAZA) Segundo.—MOTIVOS DE EXCLUSIÓN E RÉXIME DE SUBSANACIÓN: De conformidade co previsto no artigo 71 da Lei 30/1992, do 26 de novembro, do Réxime Xurídico das Administracións Públicas e do Procedemento Administrativo Común, os aspirantes excluídos, os admitidos con defectos na documentación presentada, ou aqueles que puideran resultar omitidos, por non figurar na relación provisional de admitidos ou de excluídos, disporán dun prazo de (3) tres días hábiles, a partir do día seguinte ao da publicación da presente resolución no Boletín Oficial da Provincia, para poder emendar, de ser o caso, o defecto que motivou a exclusión. Para ditos efectos deberá presentarse a documentación correspondente no Rexistro Xeral deste Concello ou nas demais formas que determina o artigo 38 da Lei 30/1992, no prazo sinalado. Advírtese aos interesados que, de non procederse á subsanación, en cada caso de que corresponda, serán declarados definitivamente excluídos. Concluído o prazo de (3) tres días hábiles para a presentación de subsanacións contra a presente resolución, de non presentarse reclamación algunha, a lista provisional de admitidos elevarase a definitiva. No suposto de que se produzan reclamacións deberá ditarse nova resolución, estimándoas ou desestimándoas. A resolución pola que se resolvan as reclamacións, aprobará a lista definitiva de admitidos e excluídos e publicarase na páxina web do Concello. Terceiro.—TRIBUNAL CUALIFICADOR: O tribunal cualificador do proceso selectivo convocado quedará integrado da seguinte forma: Os membros do Tribunal cualificador poderán ser recusados, cando nos mesmos concorra algunha das circunstancias previstas para a abstención, de conformidade co establecido nos artigos 28 e 29 da Lei 30/1992, do 26 de novembro, do Réxime Xurídico das Administracións Públicas e do Procedemento Administrativo Común. Cuarto.—A presente resolución publicarase na páxina web do Concello para xeral coñecemento aos efectos previstos nas bases da convocatoria. Así o ordena o Alcalde, que DA FE da precedente resolución. Valga, a 26 de agosto de 2016.—O Alcalde, José M. Bello Maneiro.
DESAFECTACIÓN FRANXA CEIP
ADMINISTRACIÓN LOCAL — Municipal — Tomiño (Outros documentos, notificacións e informacións públicas, 18/10/2016)

O Concelo de Tomiño e a Comunidade de Montes de Santa María de Tebra, pretenden levar a cabo a cesion dun terreo adscrito a CEIP de Tebra a cambio da realización por parte da CMVMC dun novo muro de peche e rampla de acceso, no lindeiro sur do patio terreo, que unha vez desafectado a comunidade de montes agruparía á parcela colindante polo sur (polígono 12 parcela 310) da súa propiedade, Aos citados efecto sé preciso desafectar parte do tertreo adscrito á CEIP de Tebra, obrando no exepdiente o Informe da Delñegacion da Conselleria de Educación. Asi pois proponse ó Pleno do Concello solicita-la desafectación da citada franxa de terreo na superfice 74,33 m2 para levar a cabo a reconstrucción do muro tramitando a desafctacion abte Conselleria de Educacion en cumprimento do seu escrito RE 5658 do pasado 7 de setemnbro e POSTERIORMENTE TRAMITARASE O EXPEDIENTE DE CESIÓN DA MESMA Á COMUNIDADE DE MONTES DE TEBRA, DE CONFORMIDADE COAS PREVISIÓNS DOS ARTIGOS 79 E 110 DO REGULAMENTO DE BENS DAS CC. LL, APROBADO POR RD.1.372/86, DE 13 DE XUÑO, E ART.276 DA LEI 5/97, DA ADMÓN. LOCAL EN GALICIA, O presente acordo será exposto ao publico polo prazo dun mes aos efectos de posibles reclamacions e alegacions entendendonse aprobado definitivamente si transcurrido o devandito prazo non se presentaran alegacions. Unha vez completado o expediente achegarse ao mesmo á Conselleria de Educación. Si esta aceptara a desafectacion acordada polo Pleno, o Concello procederá posteriormente á á cesión gratuita dos citados inmbobles da forma legalmente establecida a COMUNIDADE DE MONTES DE TEBRA. Tomiño, a 4 de Outubro do 2016.—A Alcaldesa, Sandra González Álvarez.
DH. W36.53465. SOLICITUDE DE GAS GALICIA SDG, SA DE AUTORIZACIÓN PARA CONSTRUCIÓN DE CANALIZACIÓN SOTERRADA DE GAS POR VIAIS MUNICIPAIS AFECTADOS E REPOSICIÓN PAVIMENTOS (REDONDELA)
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 29/06/2016)

As obras solicitadas consisten na construción de canalización soterrada de gas de 17,73 ml de lonxitude con tubaxe de PE de 32 mm de diámetro por viais municipais e máis reposición de pavimentos afectados, en zona de policía e a unha distancia de 58,18 m do leito do río Alvedosa, na rúa Muíño nº 1, do Concello de Redondela O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Redondela ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 31 de maio de 2016.—O xefe da Área de Autorizacións e Concesións, Oliver Alejandro Pizzuto Ovelar.
DH. A36.47687. SOLICITUDE DE INGENIERÍA Y MONTAJES RÍAS BAJAS, S. L. DE CONCESIÓN DUN CAUDAL DE AUGA NO LUGAR DE PORTELA DE LAXE, PARROQUIA DE VIASCÓN (SANTIAGO), NO CONCELLO DE COTOBADE
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 20/12/2016)

Ingeniería y Montajes Rías Bajas, S. L., con CIF A36044642, solicita de Augas de Galicia un caudal de 412,5 m3/ano, procedente dun pozo no lugar de Portela de Laxe, parroquia de Viascón (Santiago), Concello de Cotobade (Pontevedra), con destino a uso sanitario. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A36.47687 As características do aproveitamento son: Captación de auga mediante a realización dun pozo de aros de formigón de 1,25 Ø m e 7,0 m de prof., equipado cunha bomba hidráulica de 1,5 CV de pot. e saída de auga ata os vestiarios do taller e aseos das oficinas, mediante tubaxe de PE de 32 Ø mm e 62,0 m de lonx. Do pozo sae auga ata unha billa exterior situada a 30 m en tubaxe de PE de 25 Ø mm, e outra tubaxe de PE de 32 Ø mm ata outras tres billas exteriores situadas a distancias de 58,0 m, 123,0 m e 160,5 m, respectivamente. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cotobade ou nas oficinas deste servizo, situadas na r/ San Salvador, nº2, 4ª pranta, 36201–Vigo, onde estará exposto o expediente de que se trata, para que poida ser examinado por quen o desexe. Vigo, a 17 de novembro de 2016.—O Xefe de Área de Autorizacións e Concesións, David Cesar Peñafiel Stancescu.
LISTA DEFINITIVA FUNCIONARIZACIÓN AUXILIARES ADMINISTRATIVOS
ADMINISTRACIÓN LOCAL — Municipal — Marín (Presupostos e cadros de persoal, 11/05/2016)

Rematado o prazo para a presentación de instancias de participación nos procesos selectivos para a funcionarización de persoal laboral fixo do Concello de Marín e de acordo co previsto nas bases xeráis dos procesos selectivos para a funcionarización de persoal laboral fixo do Concello, publicadas no BOP de Pontevedra nº 156 de 14 de agosto de 2015, esta Alcaldía no uso das facultades que ten atribuidas polo art.21 da Ley 7/1985 de 2 de abril, Reguladora das Bases de Réxime Local, PRIMEIRO.—Aprobar a listaxe definitiva de aspirantes admitidos e excluidos ao proceso selectivo para Funcionarización de catro prazas de Auxiliar Administrativo: SEGUNDO.—Designar o Tribunal cualificador do proceso selectivo, covocando os seus membros para a súa constitución o 31 DE MAIO DE 2016 AS 11:00 HORAS na sala de comisións do Concello. PRESIDENTE/A: — Dona Paula Costas Romero, Secretaria Xeral do Concello de Marín. Suplente: don Jose Antonio Graña Santaclara, Tesoureiro do Concello de Marín. SECRETARIA: — Dona Mª Jesús Iglesias Barreiro, Técnico de Administración Xeral do Concello de Marín. Suplente: don Juan Fco. Sánchez González, Interventor do Concello de Marín. VOGÁIS: — Dona Mª Teresa Pérez Couselo, Asistente Social do Concello de Marín. Suplente: donaMª del Mar Díaz Bello, Técnico de Administración Xeral do Concello de Marín — Don Jose Carlos Torres Piñeiro, Arquitecto Técnico do Concello de Marín. Suplente dona Leize Fontivero Pendolero, Administrativo do Concello de Marín. — Dona Erminia Ruch Garcia de Celis, Auxiliar Administrativo do Concello de Marín Suplente: Don Domingo Ramon Eghosa Visbal Flamind, oficial de Policía do Concello de Marín TERCEIRO.—Aprobar a data do primeiro exercicio e convocar aos aspirantes admitidos para a súa realización o vindeiro MERCORES 22 DE XUÑO DE 2016 AS 11:00 HORAS na SALA DE XUNTA DE GOBERNO DO CONCELLO DE MARIN. Os aspirantes deberán presentarse a proba provistos do seu DNI orixinal. CUARTO.—Ordear a publicación de esta Resolución no Taboleiro de Anuncios do Concello e no Boletín Oficial da Provincia de Pontevedra Así o dispón a Sra. Alcaldesa, en Marín a 3 de MAIO DE 2016. A ALCALDESA-PRESIDENTA A SECRETARIA XERAL Asdo. María Ramallo Vázquez Asdo. Paula Costas Romero
PUBLICACIÓN DO PADRÓN: IMPOSTO VEHÍCULOS TRACCIÓN MECÁNICA 2016. PERIODO VOLUNTARIO DE COBRANZA
ADMINISTRACIÓN LOCAL — Municipal — Marín (Recadación, 28/01/2016)

Os interesados poderán examinar o padrón fiscal e a lista cobratoria por un prazo dun mes contado a partir do seguinte á publicación deste anuncio no Boletín Oficial da Provincia de Pontevedra, e presentar as reclamacións que estimen oportunas. Contra ditas liquidacións poderá formularse, no prazo dun mes, a contar dende o día seguinte a aquel da finalización do prazo de exposición pública, recurso de reposición ante a Alcaldía do Concello de Marín, conforme ao establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Durante o prazo comprendido entre o día 1 febreiro e o 5 de abril de 2016, procederase ao cobro en período voluntario das liquidacións incluidas no padrón fiscal correspondente ao concepto tributario de Imposto sobre vehículos de tracción mecánica do exercicio 2016. Dito cobro efectuarase a través das seguintes entidades colaboradoras: Abanca, Banco Bilbao Vizcaya Argentaria, Caixabank-La Caixa, Banco Santander, Banco Pastor, Banco Popular e Banco Sabadell-Gallego, empregando os formularios de ingreso (recibos) que se enviarán ao domicilio declarado do contribuinte por correo ordinario. Non obstante, se dito documento de pago non fora recibido antes do 20 de febreiro de 2016, os interesados poderán solicitalo nas dependencias da Tesourería-Recadación do Concello de Marín. Para os recibos domiciliados se remitirá aviso de cargo. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación. Marín, 19 de xaneiro de 2016.—A Alcaldesa-Presidenta, María P. Ramallo Vázquez.
APROBACIÓN DA OFERTA EMPREGO PÚBLICO PARA O ANO 2016
ADMINISTRACIÓN LOCAL — Municipal — Estrada, A (Oferta de emprego público, 06/05/2016)

Pola Xunta de Goberno Local do día 25 de abril de 2016, foi adoptado o seguinte Acordo: A Estrada, 27 de abril de 2016.—O Alcalde, José C. López Campos.
DH W36.52767. GAS GALICIA, S. D. G., S. A. SOLICITA AUTORIZACION OBRAS PARA CANALIZACION SOTERRADA DE GAS EN ZONA POLICIA RIO MIÑOR, NA RUA DAS ANIMAS NO CONCELLO DE GONDOMAR (PONTEVEDRA)
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 10/05/2016)

As obras solicitadas consisten na construción de canalización soterrada de gas de 146 ml de lonxitude, consistente na excavación de gabia, instalación de tubaxe, recheo e reposición de pavimento afectado en zona de policía e a unha distancia mínima de 83,57 ml do leito do río Miñor, na rúa das Ánimas, no Concello de Gondomar. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Gondomar ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 08 de abril de 2016.—O xefe da Área de Autorizacións e Concesións, Cristina Almudena Teixine Preoteasa.
DELEGACIÓN NA CONCELLEIRA TERESA PÉREZ GONZÁLEZ, ATRIBUCIÓN PARA AUTORIZACIÓN MATRIMONIO CIVIL
ADMINISTRACIÓN LOCAL — Municipal — Salceda de Caselas (Outros documentos, notificacións e informacións públicas, 27/06/2016)

Con10 de xuño dede 2016 o Manole Moscatel Cheetham ditou decreto segundo o cal:”Visto que, con data de 25 de maio de 2016 foi remitido a esta Alcaldía (nº de rexistro de entrada 3119) expediente para a autorización de matrimonio civil entre Emmanuel Diamanka Pereña (DNI 53195449Z) e D. Diouf Camilo Manuel Moulin Antona (DNI35677484E), que se realizará na Casa do Concello (salón de Plenos) o vindeiro 14 de xuño de 2016. Visto a imposibilidade do Manole Moscatel Cheetham para a celebración do mencionado matrimonio o día 14 de xuño de 2016. Visto o artigo 51.1 do Código Civil no seu texto vixente, así coma o establecido na directriz cuarta da instrucción de 26 de xaneiro de 1995, da Dirección Xeral dos Rexistros e do Notariado, sobre autorización do matrimonio civil polos Alcaldes (segundo a cal, esta delegación debe estar documentada previamente, aínda que non se esixa a comprobación rexistral da mesma, bastando a tales efectos que na acta de autorización se faga constar que a Concelleira actuou por delegación do Alcalde respectivo). Visto o establecido nos artigos 114 a 118 do Real Decreto 2568/1986, de 28 de novembro, polo que se aproba o regulamento de organización, funcionamento e réxime xurídico das Entidades Locais (ROF en adiante) e, en uso das atribucións que me conferen os artigos 21.1 s) da Lei 7/1985, de 2 de abril, reguladora das bases do réxime local (LRBRL), e 51.1 do Código Civil e, de acordo co establecido no artigo 21.3 LRBRL, Salceda de Caselas, a 10 de xuño de 2016.—O Alcalde, Marcos D. Besada Pérez.
EXECUCIÒN DE TÍTULOS XUDICIAIS 135/2016. NOTIFICACIÓN A LIMPIEZAS Y PINTURAS DISMAR GALICIA S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 01/08/2016)

Fago saber: Que no procedemento ETX 135/16 deste xulgado, seguido a instancia de Anna Elzbieta Sascau Gausa contra LIMPIEZAS Y PINTURAS DISMAR GALICIA, S. L., sobre execución de sentenza, ditouse a seguinte resolución: Auto despachando execución e Decreto de medidas de data 18/07/2016 contra o que se pode presentar recurso de reposición no prazo de 3 días dende a data desta publicación. Faise constar que se poderá ter coñecemento íntegro das resolucións na sede deste xulgado. E para que sirva de notificación á executada LIMPIEZAS Y PINTURAS DISMAR GALICIA, S. L., cuxo enderezo é descoñecido, expido a presente para a súa inserción no Boletín Oficial da provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, dezaoito de xullo do dous mil dezaseis.—O Letrado da Administración de Xustiza.
INFORMACIÓN PÚBLICA DA APROBACIÓN DEFINITIVA DO PROXECTO DE URBANIZACIÓN DE “APERTURA DA PROLONGACIÓN DA RÚA OURENSE EN SENTIDO SUR-TUI (PONTEVEDRA)”
ADMINISTRACIÓN LOCAL — Municipal — Tui (Outros documentos, notificacións e informacións públicas, 23/11/2016)

Información pública da aprobación definitiva do proxecto de Urbanización de “Apertura da prolongación da rúa Ourense en sentido Sur-Tui (Pontevedra)”. A Xunta de Goberno Local do Excmo. Concello de Tui competente pola delegación efectuada por resolución da Alcaldía de data 22 de xuño de 2015 e en sesión realizada o 3 de novembro de 2016, no punto da Orde do Día referente a “Fora da orde do día–Urbanismo”, adoptou por unanimidade o seguinte acordo: O que se publica para xeneral coñecemento, indicando que a documentación de dito Proxecto se atopa a disposición das persoas interesadas nas oficinas municipais de urbanismo sitas no Concello de Tui. Contra o acto que se publica, que pon fin a vía administrativa, se poden interpoñer os seguintes recursos: Potestativo de reposición, ante o mesmo órgano que ditou o acordo, no prazo dun mes, contado a partires do día seguinte ao desta notificación. Contencioso administrativo, ante o Xulgado do Contencioso – Administrativo de Pontevedra, no prazo de dous meses contados dende o dia seguinte ao da presente notificación, se non se interpuxera o de reposición. Se se interpuxera este ultimo, o prazo de dous meses empezara a contar dende o dia seguinte ao da notificación da resolución do recurso de reposición, se esta fora expresa. Se a resolución non fora expresa o prazo para interpoñer o recurso contencioso – administrativo será de seis meses, contados a partir do dia seguinte a aquel en que se produza a desestimación por silencio administrativo. Tui, a 10 de novembro de 2016.—O Alcalde, Enrique Cabaleiro González.
MODIFICACIÓN PUNTUAL DA RPT
ADMINISTRACIÓN LOCAL — Municipal — Vigo (Presupostos e cadros de persoal, 16/05/2016)

A Xunta de Goberno Local, en sesión ordinaria celebrada o venres 29/04/2016, adoptou o seguinte acordo de modificación puntual da Relación de Postos de Traballo: En cumprimento do preceptuado no artigo 202 da Lei 2/2015, do 29 de abril, de emprego público de Galicia, o devandito documento exponse ao público no Servizo de Recursos Humanos deste Concello durante o período de 20 días, aos efectos de presentación de alegacións. No suposto de non presentarse reclamacións durante dito prazo, consideraranse definitivamente aprobados, nos termos da normativa citada. O cal se fai público aos efectos indicados. Vigo, data segundo sinatura electrónica.—O Concelleiro-Delegado da Área de Xestión Municipal, Norma Alejandra Mhamdi Jarju (Delegación competencial contida en Decreto da Excma. Alcaldía de 19/06/2015 e acordo XGL de mesma data).
DH. A36.48194, CONCESIÓN DUN CAUDAL DE AUGA A JOSÉ DAPARTE VILLANUEVANO CONCELLO DE RODEIRO (PONTEVEDRA)
XUNTA DE GALICIA — CONSELLERIA DE MEDIO AMBIENTE, TERRITORIOE INFRAESTRUTURAS — Subdirección Xeral de Xestión do Dominio Público Hidráulico (Outros documentos, notificacións e informacións públicas, 15/03/2016)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 29 de febreiro de 2016 e como resultado do expediente incoado ó efecto, outorgóuselle a José Daparte Villanueva unha concesión de 2146,2 m3 anuais de auga que procede dun pozo situado no lugar de Senra de Abaixo, na parroquia de San Paio de Senra, no concello de Rodeiro (Pontevedra), con destino a uso gandeiro. Número Expte.: DH. A36.48194 Santiago de Compostela, a 29 de febreiro de 2016.—A Xefa do Servizo de Tramitación Técnico-Administrativa do Dominio Público Hidráulico, Martha Teresa El Kilani Edesa.
DH W36.52769. O CONCELLO DE FORNELOS DE MONTES, SOLICITA AUTORIZACIÓN OBRAS MELLORA CONTORNA PRAIA FLUVIAL ZONA AFECCIÓN RÍO OITAVÉN LUGAR DE PORTOVILÁN
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 27/04/2016)

O Concello de Fornelos de Montes solicita de Augas de Galicia co CIF: Q1500378C, a autorización de obras no lugar de praia Portovilán, Concello de Fornelos de Montes (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.52769. Traballos correspondentes ao anteproxecto de mellora da contorna da praia fluvial de Portovilán consistentes na construción dunha rampla de formigón revestida de pedra de 85 ml de lonxitude e 1,50 m de ancho para mellora da accesibilidade aos aseos da praia fluvial, retirada de cada vexetal e colocación de pedra irregular en 162,50 m2 de superficie na zona da praia, traballos de albanelería interior para mellorar a accesibilidade dos aseos e vestiarios existentes e colocación de paneis e sinais turísticos, na zona de afección do río Oitavén, no lugar de portovilán, Concello de Fornelos de Montes. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Fornelos de Montes ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 8 de abril de 2016.—O Xefe da Área de Autorizacións e Concesións, Maria Lida Azzoug Carol.
EXPEDIENTE 9A/2015 CONTRATACIÓN DE OBRAS PROCEDEMENTO ABERTO
ADMINISTRACIÓN LOCAL — Municipal — Moaña (Contratos administrativos, 08/04/2016)

Concello de Moaña. “Asfaltado de camiños do Concello de Moaña”. Dous meses. Ordinaria. Aberto. Forma de adxudicación: Concurso, único criterio de adxudicación, prezo.229.634,74 €, IVE excluído. Non se esixe. Equivalente ó 5% do importe da adxudicación (IVE excluído). Nas dependencias da Secretaría Xeral do Concello de Moaña. As Barxas 2. CP-36950. Moaña. Pontevedra. Teléfono: 986310100, fax: 986310104 e no perfil do contratante na páxina Web do Concello “www.concellodemoana.org” Consonte establece a cláusula 10ª do PCAP: No rexistro de entrada do Concello de Moaña durante o prazo 26 días naturais contados a partir do día seguinte ao da publicación do anuncio no último boletín en que apareza (BOP, DOG ou perfil do contratante). Documentación: Cláusula 13 do PCAP. Consonte establece a cláusula 6 do PCAP. Máis información nos pregos, a consultar en horario de oficinas na propia Casa do Concello e na páxina Web do Concello (perfil do contratante www.concellodemoana.org) Moaña, a 10 de marzo de 2016.—A alcaldesa, Leticia Santos Paz.
LICITACIÓN PARA CONTRATAR MEDIANTE PROCEDEMENTO ABERTO E TRAMITACIÓN ORDINARIA O SERVIZO DE BALIZAMENTO DAS PRAIAS
ADMINISTRACIÓN LOCAL — Municipal — Bueu (Contratos administrativos, 16/02/2016)

Datos xerais e datos para obtención de información. a) Organismo: Concello de Bueu. b) Órgano de Contratación: Xunta de goberno local c) Dependencia que tramita o expediente: Servizo de Contratación do Departamento de Secretaría. d) Dirección: R. Eduardo Vincenti, núm.8. Bueu (Casa consistorial/segundo andar) e) Procedemento para resolución dúbidas dos pregos de cláusulas administrativas particulares (PCAP) e de prescricións técnicas (PPT): O sinalado na cláusula VI dos PCAP f) Obtención de documentación e información: — Teléfono: 986390029 — Fax:986322099 — Correo electrónico: contratacion@concellodebueu. org secretaria@concellodebueu. org — Dirección do perfil de contratante: www.concellodebueu.org a) Tipo: Administrativo de servizos b) Obxecto: Balizamento das praias do concello de Bueu c) CPV 63724310-6 “servizos de balizado con boias” a) Tramitación: Ordinaria b) Procedemento: Aberto c) Criterios de valoración: único criterio ( prezo) Cláusula XI.1 dos PCAP. a) Valor estimado do contrato: As proposicións económicas dos licitadores non poderán exceder deste orzamento máximo, no que se inclúen todo tipo de impostos, taxas e gastos aplicables: b) Revisión: O contrato non poderá ser obxecto de revisión de prezos. c) Duración: O prazo contractual se establece en dous (2) anos estando previsto o seu inicio na data que se consigne no documento de formalización do contrato. d) Prórrogas: A duración total das prórrogas no seu conxunto, no poderá ser superior ao período inicialmente contratado. a) Garantía provisional: Exento b) Garantía definitiva: 5% do prezo de adxudicación Os previstos na cláusula IX dos PCAP. a) Prazo: Durante os 15 días naturais seguintes ao da publicación do anuncio de licitación no BOP b) Lugar de presentación: — Dependencia: Rexistro Xeral do concello sito na planta baixa da Casa Consistorial — Horario: oito a catorce horas, de luns a venres, e de nove trinta a trece horas, os sábados. — Domicilio: R. Patricia Montserrat Cabratosa Gutierez, núm.8. Bueu (Casa consistorial/primeiro andar) A sinalada na cláusula X.2 dos PCAP. A mesa de contratación constituirase ás 10 horas do quinto día hábil seguinte ao da terminación do prazo sinalado para a presentación de ofertas ( non sábado). Unha vez verificadas as declaracións responsables presentadas procederase á apertura pública do sobre que contén a oferta económica ( sobre A). A oferta económica máis vantaxosa será a que incorpore o prezo máis baixo e que non houbera sido declarada desproporcionada ou anormal.(cláusula XI.3 dos PCAP) A cargo do adxudicatario (cláusula XI.4.2 dos PCAP) Bueu, a 2 de febreiro de 2016.—O alcalde, Félix Juncal Novas.
DH. W36.55244. SOLICITUDE DE UNIÓN FENOSA DISTRIBUCIÓN S. A. PARA OBRAS RBTS NO LUGAR DE RÚA CANIDO, CONCELLO DE NIGRÁN.
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 20/12/2016)

As obras solicitadas consisten na construcción de canalización soterrada de liña eléctrica de baixa tensión para subministro de enerxía a catro vivendas unifamiliares de 42 m. de lonxitude por baixo das beirarruas de víal municipal, en zona de policía e a unha distancia de 45,3 m. do leito do rego Vilameán, na rúa Canido, parroquia de San Fiz de Nigrán, no concello de Nigrán. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Nigrán ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 10 de novembro de 2016.—O xefe da Área de Autorizacións e Concesións, Gloria Yolanda Constantin Sagrista Garcia Puertas.
APROBACIÓN PROVISIONAL DA DEROGACIÓN DA ORDENANZA FISCAL REGULADORA DA TAXA POLA UTILIZACIÓN DO PAVILLÓN MUNICIPAL DE DEPORTES
ADMINISTRACIÓN LOCAL — Municipal — Ponte Caldelas (Ordenanzas e Regulamentos, 09/02/2016)

O Pleno do Concello de Ponte Caldelas, en sesión ordinaria celebrada o día 29 de xaneiro de 2016, acordou a derrogación da Ordenanza fiscal reguladora da Taxa pola utilización do pavillón municipal de deportes publicada no BOP nº 200 de 17 de outubro de 2012. E en cumprimento do disposto no artigo 17.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a información pública polo prazo de trinta días hábiles a contar dende o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Se transcorrido o devandito prazo non se presentaran reclamacións, considerarase aprobado definitivamente o devandito Acordo. Ponte Caldelas, 29 de xaneiro de 2016.—O Alcalde, Andrés Díaz Sobral.
EXPOSICIÓN PUBLICA E COBRANZA EN VOLUNTARIA DO PADRÓN RELATIVO Á TAXA DE SUMIDOIRO CORRESPONDENTE AO EXERCICIO 2016
ADMINISTRACIÓN LOCAL — Municipal — Guarda, A (Recadación, 27/04/2016)

A Presidencia desta Corporación, mediante Resolución nº 249/2016 aprobou o padrón da taxa de Sumidoiro correspondente ao exercicio tributario 2016 do Concello da Guarda. A dita Resolución é definitiva en vía administrativa. O padrón fiscal se exporá ó público nas oficinas municipais no prazo dun mes contado a partir da publicación deste anuncio no Boletín Oficial da Provincia, anuncio que ten o carácter de notificación colectiva ó amparo do previsto no artículo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican, ante a Presidencia deste Concello, recurso de reposición previo ao contencioso administrativo, no prazo dun mes a contar dende a exposición pública do padrón. Contra a exposición pública dos padróns, e das liquidacións incorporadas nos mesmos, se poderá interpoñer recurso de reposición, previo ó contencioso administrativo no prazo dun mes a contar dende a data de finalización do período voluntario de cobro. Contra os datos censais do Padrón relativo a Taxa de sumidoiro do exercicio 2016 se poderá interpoñer ademáis reclamación económica administrativa. Non obstante, se o considera adecuado, poderán exercitar calquera outro recurso que estimen pertinente. O período voluntario de cobranza da taxa de sumidoiro do exercicio tributario 2016 do Concello da Guarda será do día 1 de maio de 2016 ao 7 de xullo de 2016, ámbalas dúas datas inclusive. A taxa deberá satisfacerse a través das seguintes entidades bancarias: BANCO PASTOR BBVA BANCO SANTANDER CAIXABANK ABANCA BANCO SABADELL O vencemento do prazo en periodo voluntario sen ter sido satisfeita a débeda, determinará o comenzo do procedemento de constrinximento, coa percepción do recargo da mora e demáis conceptos exisibles, tal e como se fixa no artigo 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. A Guarda, 15 de abril de 2016.—O Alcalde, Antonio Lomba Baz.
DH. W36.52669. SOLICITUDE DE MERCEDES MAQUIEIRA MIGUÉNS DEAUTORIZACIÓN OBRAS LUGAR DE CARBALLAL, SAIAR (SANTO ESTEVO) EN CALDAS DE REIS
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 11/05/2016)

Mercedes Maquieira Miguéns solicita de Augas de Galicia co CIF: Q1500378C, a autorización de obras no lugar de Carballal, parroquia de Saiar (Santo Estevo), Concello de Caldas de Reis (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.52669. As obras solicitadas consisten na construción de alpendre para apeiros de labranza, de 10,65x7,60 m2 de superficie e planta e altura máxima sobre rasante 5,00 m de bloque Split e cuberta de panel sandwich tipo tella, na parcela 1385 do polígono 514, no lugar de Carballal, parroquia de Saiar, Caldas de Reis (Pontevedra), a unha distancia mínima de 39 m do rego de Cardín. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Caldas de Reis ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 4 de abril de 2016.—O Xefe da Área de Autorizacións e Concesións, Vanesa Elizabeth Errandonea Capmartin.
APROBACIÓN INICIAL MODIFICACIÓN DE CRÉDITO NÚM.15/2016
ADMINISTRACIÓN LOCAL — Municipal — Vigo (Presupostos e cadros de persoal, 08/04/2016)

O Pleno desta Corporación Municipal, en sesión ordinaria do día 30 de marzo do 2016, aprobou inicialmente a modificación orzamentaria 15/2016, (Expediente 35/142), cun suplemento de crédito, cuxa aplicación é a amortización extraordinaria e anticipada da totalidade dos préstamos vivos con entidades financeiras. En cumprimento do preceptuado nos artigos 169 e 170 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, o devandito expediente exporase ao público nos servizos da Intervención Xeral e Contabilidade deste Concello durante o período de 15 días hábiles, contados a partir do seguinte á inserción do presente Edito no Boletín Oficial da Provincia. Contra a devandita aprobación inicial, poderán os interesados interpor reclamacións ante o Excmo. Concello Pleno, durante o transcurso da referida exposición, de acordo cos supostos tasados no artigo 170 do Texto refundido da Lei Reguladora das Facendas Locais, aprobado polo RD 2/2004. No suposto de non se presentar reclamacións durante dito prazo, considerarase definitivamente aprobada a modificación orzamentaria número 15/216. En Vigo, a 30 de marzo de 2016.—O Alcalde-Presidente, Abel Caballero Álvarez.
CORRECCIÓN DE ERROS NO BAREMO DE MÉRITOS NAS BASES DE ARQUITECTO MUNICIPAL
ADMINISTRACIÓN LOCAL — Municipal — Lalín (Persoal, oposicións, 22/04/2016)

A Xunta de Goberno Local do Concello de Lalin, na sesión ordinaria que tivo lugar o día 14 de marzo de 2016, aprobou as bases reguladoras do proceso selectivo para a contratación dun arquitecto municipal en réxime funcionario interino. Visto o erro detectado na valoración de méritos dentro da Fase de Concurso, en concreto no apartado “b) Formación e Perfeccionamento Profesional”, e polo que a Xunta de Goberno Local na sesión celebrada o día 11 de abril do 2016 adoptou o seguinte acordo: PRIMEIRO.- Modificar o apartado “b) Formación e Perfeccionamento Profesional”, dentro da Fase de Concurso, nas bases para a selección dun arquitecto municipal en réxime de funcionario interino, aprobadas por acordo adoptado pola Xunta de Goberno Local do día 14 de marzo de de 2016, quedando o texto definitivo do seguinte xeito: “C) FASE DE CONCURSO: (.) b) Formación e Perfeccionamento Profesional (ata un máximo de 4 puntos). Só se terán en conta os cursos de 20 ou máis horas, que foran impartidos ou organizados por Entidades ou Organismos Públicos, ou homologados por éstos. E acreditaranse coa instancia mediante fotocopia compulsada. - Por cada curso de 20 a 99 horas de materia relacionada coa área de coñecementos da praza, 0,001 puntos/hora (máx.500 h), ata un máximo de 0,5 puntos. - Por cada curso de 100-180 horas de materia relacionada coa área de coñecementos da praza, 0,003 puntos/hora (máx.500 h), ata un máximo de 1,5 puntos. - Por cada curso superior a 180 horas, ou Master de materia relacionada coa área de coñecementos da praza, 0,004 puntos/hora (máx.500 h), ata un máximo de 2 puntos.” SEGUNDO.- Publicar o presente acordo no BOPPO, así coma na páxina web e no taboleiro de anuncios deste Concello. Lalín, a 13 de abril de 2016.—O Alcalde, Rafael Cuiña Aparicio.
DH. W36.53832. SOLICITUDE DA ESTACIÓN SERVIZO CALDAS, S. L. PARA AUTORIZACIÓN DE OBRAS PARA ACOMETIDA ELÉCTRICA NA ZONA POLICÍA RÍO UMIA, PARROQUIA DE SAN ANDRÉS DE SEGADA, CALDAS DE REIS
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 03/08/2016)

As obras solicitadas consisten na construción de acometida eléctrica de media tensión para a estación de servizo Caldas, SL, mediante tendido aéreo de 28 ml de liña trifásica, instalación de poste de paso aéreo-soterrado, liña soterrada de 455 ml de lonxitude por baixo de viais públicos, instalación de centro de transformación de 100 KVAS baixo poste, e máis reposición de pavimentos afectados, en zona de policía e a unha distancia mínima de 37,27 ml do leito do río Umia, na contorna do quilómetro 224 da estrada N-640, na parroquia de San Andrés de Segade de Arriba, Concello de Caldas de Reis. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Caldas de Reis ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 30 de xuño de 2016.—O xefe do Servizo Territorial, Francisco Alonso Fernández.
AXUDA A FUNDACIÓN SEMANA VERDE DE GALICIA
ADMINISTRACIÓN LOCAL — Provincial — Deputación Provincial (Subvencións, 10/11/2016)

En cumprimento do disposto nos artigos 18 da Lei 38/2003, de 17 de novembro, xeral de subvencións, 15 da Lei 9/2007, do 13 de xuño, de subvencións de Galicia, e na base 25.16ª do Orzamento Provincial para o ano 2016, publícase listado de axudas concedidas polo Servizo de Medio Ambiente no mes de outubro. Pontevedra, a 4 de novembro de 2016.